Source: https://www.szcoportal.sk/33/komentar-k-zakonu-o-dani-z-prijmov-26-postup-pri-odpisovani-hmotneho-majetku-uniqueidmRRWSbk196FPkyDafLfWAE1d2WUUfDAbWcKjvLah3hXIL9Orm_Y8Ow/
Timestamp: 2018-08-21 11:49:59+00:00

Document:
Komentár k zákonu o dani z príjmov § 26 Postup pri odpisovaní hmotného majetku | SZČO online
dnes je 21.8.2018
Komentár k zákonu o dani z príjmov § 26 Postup pri odpisovaní hmotného majetku
9.2.2018, Ing. Peter Horniaček, Zdroj: Verlag Dashöfer
1.5.18 Komentár k zákonu o dani z príjmov § 26 Postup pri odpisovaní hmotného majetku
Ing. Peter Horniaček
(1) V prvom roku odpisovania zaradí daňovník hmotný majetok v triedení podľa Klasifikácie produkcie a klasifikácie stavieb120) do odpisových skupín uvedených v prílohe č. 1. Doba odpisovania
Odpisová skupina Doba odpisovania
1 4 roky
2 6 rokov
3 8 rokov
4 12 rokov
5 20 rokov
6 40 rokov
(2) Hmotný majetok, ktorý nemožno zaradiť do odpisových skupín podľa prílohy a ktorého doba použiteľnosti nevyplýva z iných predpisov, sa na účely odpisovania zaradí do odpisovej skupiny 2; to neplatí pre hmotný majetok podľa odsekov 6 až 7. Súbor hnuteľných vecí sa zaraďuje do odpisovej skupiny podľa hlavného funkčného celku. Pri používaní budovy na niekoľko účelov je na zaradenie tejto budovy do odpisovej skupiny rozhodujúce jej hlavné využitie určené z celkovej úžitkovej plochy.106) Pri postupe uplatnenom podľa § 22 ods. 15 sa jednotlivé oddeliteľné súčasti zaradia do rovnakej odpisovej skupiny, v ktorej je zaradený tento hmotný majetok s výnimkou jednotlivých oddeliteľných súčastí budov a stavieb, ktoré sú zaradené v prílohe č. 1.
(3) Daňovník odpisuje hmotný majetok metódou rovnomerného odpisovania (§ 27). Metódou zrýchleného odpisovania (§ 28) môže daňovník odpisovať hmotný majetok zaradený podľa prílohy č. 1 do odpisovej skupiny 2 a 3. Spôsob odpisovania určí daňovník pre každý novoobstaraný hmotný majetok a nemožno ho zmeniť po celú dobu jeho odpisovania.
(4) Hmotný majetok sa odpisuje najviac do výšky vstupnej ceny, prípadne zvýšenej o vykonané technické zhodnotenie alebo pri zrýchlenom odpisovaní do výšky zvýšenej zostatkovej ceny.
(5) Pri vykonaní technického zhodnotenia alebo skrátení doby odpisovania sa hmotný majetok doodpisuje do výšky vstupnej ceny, prípadne zvýšenej o vykonané technické zhodnotenie platnou ročnou odpisovou sadzbou alebo do výšky zostatkovej ceny alebo zvýšenej zostatkovej ceny koeficientom pre príslušnú odpisovú skupinu. Vykonaním technického zhodnotenia sa doba odpisovania predĺži o dobu vyplývajúcu zo spôsobu výpočtu podľa § 27 alebo § 28.
(6) Ročný odpis otvárok nových lomov, pieskovní, hlinísk a technickej rekultivácie, ak nie sú súčasťou hmotného majetku, do ktorého vstupnej ceny sú zahrnuté, dočasných stavieb107) a banských diel sa určí ako podiel vstupnej ceny a určenej doby trvania.
(7) Pri formách, modeloch a šablónach zatriedených do kódov Klasifikácie produktov 25.73.6, 28.92.4, ak ide o stroje na tvarovanie odlievacích foriem z piesku, a kódov 28.96.1 a 25.73.5 sa ročný odpis určí ako podiel vstupnej ceny a ustanovenej doby použiteľnosti alebo určeného počtu vyrobených odliatkov alebo výliskov.
(8) Hmotný majetok prenajatý formou finančného prenájmu, okrem pozemkov, odpíše daňovník počas doby odpisovania tohto majetku podľa odseku 1 do výšky vstupnej ceny ustanovenej v § 25 spôsobom podľa § 27alebo § 28 pri zohľadnení postupu podľa § 17 ods. 34.
(9) Ročný odpis podľa odsekov 6 a 7 sa určuje s presnosťou na celé kalendárne mesiace, počnúc mesiacom, v ktorom boli splnené podmienky na začatie odpisovania. Mesiacom, v ktorom boli splnené podmienky na začatie odpisovania, je mesiac, v ktorom sa majetok začal účtovať alebo evidovať podľa § 6 ods. 11.
(10) Mesačný odpis vypočítaný podľa odsekov 6 a 7 sa zaokrúhľuje na celé eurá nahor.
(11) Prerušenie odpisovania a zmenu prerušenia odpisovania podľa § 22 ods. 9 nemožno uplatniť pri výkone daňovej kontroly podľa osobitného predpisu128) a v dodatočnom daňovom priznaní za zdaňovacie obdobie, za ktoré bola vykonaná daňová kontrola.
(12) Ročný odpis budovy, v ktorej sa poskytuje kúpeľná starostlivosť a s ňou spojené služby na základe povolenia podľa osobitných predpisov,65a) sa určí najviac počas doby odpisovania podľa odseku 1 a najmenej počas polovice doby odpisovania ustanovenej pre odpisovú skupinu 6 podľa § 27.
K ods. 1
Postup pri odpisovaní HM ustanovuje § 26 ZDP.
Prvoradým predpokladom pre začatie odpisovania HM je jeho uvedenie do užívania. HM je uvedený do užívania v súlade s § 33 ods. 1 PÚP vtedy, ak sú zabezpečené všetky technické funkcie toto majetku potrebné na jeho užívanie a splnenie povinností podľa osobitných predpisov. Uvedením do užívania sa rozumie aj vydanie povolenia na predčasné užívanie stavby alebo rozhodnutia o dočasnom užívaní stavby na skúšobnú prevádzku, ak ide o stavby, ktoré boli uvedené do užívania v účtovnom období ukončenom po 28. 2. 2009.
V prvom roku odpisovania daňovník zaradí HM do odpisových skupín uvedených v prílohe č. 1 ZDP, pričom ak ide o:
- hnuteľný HM, tento zatriedi podľa Klasifikácie produktov v zmysle nariadenia Európskeho parlamentu a rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93 (Úradný vestník EÚ L 145, 4. 6. 2008);
- nehnuteľný HM, tento zaradí do odpisových skupín podľa Klasifikácie stavieb v zmysle opatrenia Štatistického úradu SR č. 128/2000 z 3. apríla 2000, ktorým sa vyhlasuje Klasifikácia stavieb (čiastka č. 54/2000 Zbierky zákonov).
Podľa § 26 ods. 1 je doba odpisovania stanovená pre každú odpisovú skupinu takto:
Odpisová skupina Doba odpisovania v rokoch
Na účely odpisovania hmotného majetku sa tento zaradí do niektorej z odpisových skupín, ktorých je od 1. januára 2015 šesť namiesto doterajších štyroch. Najdlhšie sa odpisuje majetok zaradený v odpisovej skupine šesť, a to až 40 rokov. Sú to budovy pre administratívu, bytové budovy, hotely a pod. Pri budovách je dôležité upozorniť, že budovy výrobného charakteru sú zaradené v odpisovej skupine 5 s dobou odpisovania 20 rokov.
K ods. 2
HM, ktorý nemožno zaradiť do odpisových skupín podľa prílohy č. 1 ZDP, možno podľa § 26 ods. 2 ZDP na účely odpisovania zaradiť do 2. odpisovej skupiny, ale len vtedy, ak jeho doba použiteľnosti nevyplýva z iných právnych predpisov.
Uvedené ustanovenie sa nepoužije pri HM, ktorým sú:
- lomy, pieskovne, hliniská, technické rekultivácie, ktoré nie sú súčasťou HM, dočasné stavby a banské diela,
- formy, modely a šablóny,
- HM obstarávaný formou finančného prenájmu okrem pozemkov.
Spoločnosť ELEKTRÓN, s. r. o., vybudovala na svojom pozemku fotovoltaickú elektráreň, ktorú v marci 2016 uviedla do užívania.
Daňovník fotovoltaickú elektráreň rozdelí v súlade s § 22 ods. 3 ZDP na stavebnú časť a technologickú časť a následne zaradí HM do odpisových skupín podľa prílohy č. 1 ZDP alebo podľa § 26 ods. 2 ZDP, ak sa HM v prílohe nenachádza:
Stavebná časť
Druh HM Klasifikácia stavieb Odpisová skupina Označenie položky v prílohe č. 1 ZDP
oplotenie drobná stavba 4. 4 - 16
komunikácie inžinierska stavba 5. 5 - 2
spevnené plochy inžinierska stavba 5. 5 - 2
trafostanica inžinierska stavba 5. 5 - 2
prípojka vysokého napätia inžinierska stavba 5. 5 - 2
nosná konštrukcia inžinierska stavba, ak je pevne spojená so zemou 5. 5 - 2
Technologická časť
Druh HM Klasifikáciaproduktov (CPA) Odpisová skupina Označenie položky v prílohe č. 1 ZDP
fotovoltaické panely zložené z fotovoltaických blokov (hlavný funkčný celok) 26.11 2. nenachádza sa v prílohe č. 1 ZDP, preto postup podľa § 26 ods. 2
meniče prúdu 27.1 3. 3 - 1
komunikačné zariadenie 26.3 1. 1 - 14
Pri používaní budovy na niekoľko účelov je na zaradenie tejto budovy do odpisovej skupiny rozhodujúce jej hlavné využitie z celkovej úžitkovej plochy. Dôležitým ustanovením je aj § 52zd ods. 6, podľa ktorého je daňovník povinný prehodnotiť zaradenie aj toho majetku do príslušnej odpisovej skupiny, ktorý odpisoval podľa predpisu účinného do 31. decembra 2014. Zároveň ale platí, už uplatnené odpisy sa spätne neupravujú.
Realitná spoločnosť Hviezdne bývanie, s. r. o., využíva budovu zaradenú vo svojom majetku na rôzne účely. Na účely zaradenia budovy do príslušnej odpisovej skupiny sa celková úžitková plocha budovy vo výmere 5 000 m2 rozdeľuje nasledovne:
Účel ÚP v m2 % podiel z ÚP Kód klasifikácie stavieb OS
kancelárie 750 15 % 1220 6
obchody 1 000 20 % 1230 5
dielňa 1 750 35 % 1251 5
jazyková škola 1 000 20 % 1263 6
ambulancie lekárov 500 10 % 1264 6
spolu 5 000 100 % x x
ÚP = úžitková plocha
Spoločnosť zaradila všetky časti budovy do oddielu 12 – Nebytové budovy. V odpisovej skupine 5 je zradených 2 750 m2 úžitkovej plochy, čo je 55 % z úžitkovej plochy a v odpisovej skupine 6 je zaradených 2 250 m2, čo je 45 % z úžitkovej plochy. Na základe skutočnosti, že väčšia časť úžitkovej plochy je zaradená v odpisovej skupine 5, sa celá budova zaradí do odpisovej skupiny s dobou odpisovania 20 rokov. Ak by išlo o budovu, ktorá už bola odpisovaná do 31. 12. 2014 a počnúc rokom 2015 by prišlo k jej preradeniu do odpisovej skupiny 6, spoločnosť bude počnúc rokom 2015 vypočítavať ročný odpis ako pomer vstupnej ceny a novej doby odpisovania 40 rokov. Takto vypočítaný ročný odpis bude uplatňovať až do odpísania celej vstupnej ceny.
K ods. 3
Pre zrýchlený spôsob odpisovania (§ 28) hmotného majetku sa s účinnosťou od 1. januára 2015 môže daňovník rozhodnúť len v prípade hmotného majetku zaradeného v odpisovej skupine 2 alebo 3. Na základe tohto pravidla je daňovník podľa prechodného ustanovenia § 52zd ods. 6 povinný zmeniť aj spôsob odpisovania pri majetku, ktorý odpisoval podľa pravidiel platných do 31. decembra 2014.
K ods. 4
Pre odpisovanie HM platí zásada vyplývajúca z § 26 ods. 4 ZDP, podľa ktorej sa HM odpisuje maximálne do výšky jeho vstupnej ceny stanovenej podľa § 25 ZDP. Ak je na majetku vykonané technické zhodnotenie, odpíše sa maximálne do výšky vstupnej ceny zvýšenej o technické zhodnotenie. V prípade zrýchleného odpisovania zo spôsobu výpočtu vyplýva, že sa o hodnotu technického zhodnotenia zvyšuje zostatková cena a majetok sa odpíše maximálne do výšky tejto zvýšenej zostatkovej ceny.
K ods. 5
Ak v dôsledku legislatívnych zmien dochádza k zmenám:
- odpisovej skupiny,
- doby odpisovania,
- ročnej odpisovej sadzby alebo koeficientu,
podľa § 52 ods. 15 ZDP je daňovník povinný vykonať tieto zmeny pri tom majetku, ktorý odpisoval podľa dovtedy platných predpisov. Platí zásada, že už uplatnené odpisy sa spätne neupravujú.
Ak dôjde k skráteniu doby odpisovania, daňovník v súlade s § 26 ods. 5 ZDP doodpisuje HM do výšky:
- vstupnej ceny,
- vstupnej ceny zvýšenej o technické zhodnotenie platnou odpisovou sadzbou, alebo
- zostatkovej ceny alebo zvýšenej zostatkovej ceny platným koeficientom pre príslušnú odpisovú skupinu.
K zmenám v odpisových skupinách prišlo zákonom č. 60/2009 Z. z., ktorým sa mení a dopĺňa ZDP a s účinnosťou od 1. 3. 2009 boli niektoré druhy majetku preradené do nižšej odpisovej skupiny.
Zmeny sa týkali nasledovného HM:
1. z 2. odpisovej skupiny do 1. odpisovej skupiny bol preradený tento HM:
- stroje a prístroje na váženia a meranie,
- tlačiarenské stroje,
- stroje na výrobu potravín, nápojov a spracovanie tabaku,
- stroje pre textilný, odevný a kožiarsky priemysel,
- traktory a ostatné zariadenia pre poľnohospodárstvo a lesníctvo,
2. z 3. odpisovej skupiny do 2. odpisovej skupiny bol preradený tento HM:
- rýpadlá,
- kolesové nakladače,
- zdvíhacie a manipulačné zariadenia,
- elektrické rozvodné a ovládacie zariadenia.
Spoločnosť podnikajúca v poľnohospodárskej výrobe uviedla v roku 2007 do užívania traktor v obstarávacej cene 990 000 Sk. Podľa ZDP v znení účinnom k 31. 12. 2007 tento HM patril do 2. odpisovej skupiny s dobou odpisovania 6 rokov. Daňovník si zvolil rovnomerný spôsob odpisovania tohto HM.
V roku 2009 musel daňovník v súlade s prijatou legislatívnou zmenou traktor preradiť do 1. odpisovej skupiny – položka 28.3.
Prehľad výšky daňových odpisov zahrnutých do daňových výdavkov v jednotlivých zdaňovacích obdobiach:
Účt. a zdaňovacieobdobie Vstupná cena Spôsob výpočtu DO DO zahrnutý v daňových výdavkoch DZC
1. 2007 990 000 Sk 990 000 / 6 rokov 165 000 825 000
2. 2008 990 000 Sk 990 000 / 6 rokov 165 000 660 000
prepočet z Sk na € * 32 861,98 € x 10 953,93 € 21 908,05 €
3. 2009 32 861,98 € 32 861,98 / 6 rokov, zaokrúhlené na celé € nahor 5 477 € 16 431,05 €
4. 2010 32 861,98 € 32 861,98 / 6 rokov, zaokrúhlené na celé € nahor 5 477 € 10 954,05
5. 2011 32 861,98 € 32 861,98 / 6 rokov, zaokrúhlené na celé € nahor 5 477 € 5 477,05
6. 2012 32 861,98 € 32 861,98 / 6 rokov, zaokrúhlené na celé € nahor 5 477 € 0,05
7. 2013 32 861,98 € zahrnutie zostávajúcej časti 0,05 0,00
spolu x x 32 861,98 € x
* k 1. 1. 2009 daňovník prepočítal konverzným kurzom 30,1260 Sk/€ vstupnú cenu a už uplatnené daňové odpisy, DZC v € určil ako rozdiel medzi prepočítanou vstupnou cenou a už uplatnenými daňovými odpismi
K ďalším významným zmenám v odpisových skupinách prišlo zákonom č. 333/2014 Z. z., ktorým sa s účinnosťou od 1. 1. 2015 preraďujú niektoré druhy hmotného majetku do iných odpisových skupín v porovnaní so stavom do 31. 12. 2014.
Doterajšia odpisová skupina 3 s dobou odpisovania 12 rokov sa od 1. 1. 2015 rozdelila na novú:
- odpisovú skupinu 3 s kratšou dobou odpisovania 8 rokov, keď do nej boli preradené nasledovné druhy HM technologického charakteru:
- elektrické motory, generátory a transformátory a elektrické rozvodné a ovládacie zariadenia,
- zážihové spaľovanie lodné motory, ostatné motory,
- ostatné piestové vznetové motory s vnútorným spaľovaním,
- turbíny,
- pece, horáky a ich časti,
- chladiace a vetracie zariadenia,
- plynové generátory, destilačné a filtračné prístroje,
- stroje pre metalurgiu;
- odpisovú skupinu 4 s pôvodnou dobou odpisovania 12 rokov, keď:
- v nej ostali pôvodné druhy HM, ktoré neboli preradené do novej odpisovej skupiny 3 a
- do nej boli preradené z odpisovej skupiny 2 (doba odpisovania 6 rokov) rekreačné a športové člny (kód KP 30.12) a lietadlá a kozmické lode a podobné zariadenia (kód KP 30.3).
K ods. 6
Ustanovuje časovú metódu odpisovania osobitných druhov HM, ktorými sú otvárky nových lomov, pieskovní, hlinísk a technickej rekultivácie, ak nie sú súčasťou HM, do ktorého vstupnej ceny sú zahrnuté, a tiež dočasných stavieb a banských diel. Časová metóda odpisovania znamená, že majetok sa odpisuje plynutím času. Ročný odpis tohto HM sa určí ako podiel vstupnej ceny a určenej doby trvania, napr. počas povolenej doby trvania ťažby. Pri výpočte ročného odpisu sa postupuje podľa § 26 ods. 9 ZDP.
K ods. 7
Pri HM, ktorým sú formy, modely, šablóny zaradené v Klasifikácii produktov pod kódmi 25.73.6 a 28.92.4, ak ide o stroje na tvarovanie odlievacích foriem z piesku a kódmi 28.96.1 (stroje na spracovanie výrobkov z plastov a gumy, napr. formy na protektorovanie pneumatík) a 25.73.5 (formy a formovacie rámy pre zlievarne kovov, formovacie základne, modely na formy z kovov) sa ročný odpis vypočítava jednou z týchto metód:
- časovou metódou, ak je ustanovená doba použiteľnosti, alebo
- výkonovou metódou, ak je určený počet odliatkov alebo výliskov, na výrobu ktorých je možné tento HM použiť.
Ročný odpis sa určí ako podiel vstupnej ceny a ustanovenej doby použiteľnosti alebo určeného počtu vyrobených odliatkov alebo výliskov.
Pri výpočte ročného odpisu sa postupuje podľa § 26 ods. 9 ZDP s presnosťou na kalendárne mesiace.
K ods. 8
Hmotný majetok prenajatý formou finančného prenájmu (okrem prenajatých pozemkov) odpisoval nájomca do výšky 100 % vstupnej ceny po dobu trvania nájomnej zmluvy do 31. decembra 2014. Od 1. januára 2015 prišlo k zjednoteniu spôsobu odpisovania bez ohľadu na spôsob obstarania hmotného majetku. To znamená, že aj hmotný majetok obstaraný formou finančného prenájmu odpíše nájomca počas doby odpisovania stanovenej v § 26 do výšky vstupnej ceny (§ 25). Súčasne doba trvania prenájmu nesmie byť kratšia ako 60 % doby odpisovania podľa § 26 ods. 1. Ak je predmetom finančného prenájmu pozemok, jeho hodnota môže byť zahrnutá do daňových odpisov, ak doba prenájmu trvá najmenej 60 % doby odpisovania hmotného majetku zaradeného do odpisovej skupiny 6 s dobou odpisovania 40 rokov, t. j. 24 rokov. Pri odpisovaní sa ďalej…
Riziko fikcie doručenia pri doručovaní do elektronickej schránky
Pripravované novinky v zákone o e-Governmente
Základ dane fyzickej osoby v roku 2018
Osobitná sadzba dane pre ústavných činiteľov
Kontokorentný úver v jednoduchom účtovníctve
Prerušenie podnikania SZČO a odvody do Sociálnej poisťovne
Oznámenia zo Sociálnej poisťovne dostalo vyše 211 tisíc živnostníkov a SZČO
SZČO - starobný dôchodca a sociálne poistenie
Živnostníci, do 8. augusta 2018 treba uhradiť nové poistné!
Nezdaniteľná časť základu dane na kúpeľnú starostlivosť

References: § 26
 § 26
 § 26
 § 22
 § 27
 § 28
 § 25
 § 27
 § 28
 § 17
 § 6
 § 22
 § 27
 § 26
 § 33
 § 26
 § 26
 § 22
 § 26
 § 26
 § 52
 § 52
 § 26
 § 25
 § 52
 § 26
 § 26
 § 26
 § 26
 § 26